1. 7. 89 De Europæiske Fællesskabers Tidende Nr. C 164/15 
Ændret forslag til Rådets beslutning om vedtagelse af et særprogram for forskning og teknolo­
gisk udvikling for Det Europæiske Økonomiske Fællesskab på området råstoffer og genbrug 
(1990-1992) O 
KOM(89) 274 endelig udg. — SYN 188 
(Forelagt af Kommissionen i henhold til EØF-Traktatens artikel 149, stk. 3, den 2. juni 1989) 
(89/C 164/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 130, 
stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ifølge Traktatens artikel 130 K iværksættes rammepro­
grammet ved hjælp af særprogrammer, der udarbejdes i 
forbindelse med hver enkelt foranstaltning; 
Rådet vedtog ved afgørelse 87/516/Euratom, EØF (2) et 
rammeprogram for Fællesskabets forskning og teknolo­
giske udvikling (1987-1991), som bl.a. omfatter aktio­
ner på området råstoffer og genbrug; 
ifølge denne afgørelse skal Fællesskabets forskning 
navnlig bidrage til større konkurrenceevne inden for 
Fællesskabets traditionelle og nye industrisektorer ved en 
dækning af disse sektorers behov for råstoffer og 
genbrug; 
ifølge denne afgørelse skal Fællesskabets forskning 
navnlig styrke europæisk industris videnskabelige og 
teknologiske grundlag og tilskynde den til at styrke den 
økonomiske og sociale samhørighed i Fællesskabet og 
fremme dets samlede harmoniske udvikling, samtidig 
med at kravet til videnskabelig og teknisk kvalitet 
opfyldes; Rådet vedtog ved afgørelse 86/235/EØF (3) et forsk­
ningsprogram vedrørende materialer (råstoffer og avan­
cerede materialer) (1986-1989), og de igangværende 
forskningsaktiviteter har klart vist det hensigtsmæssige i 
Fællesskabets aktioner inden for råstoffer og genbrug; 
det er nødvendigt at reagere på en passende måde på den 
interesse, som industrien udviser for internationalt 
samarbejde; 
deltagelse fra organer fra EFTA-lande i industrirelate-
rede F & U-projekter, under rimelige vilkår, vil kunne 
bidrage til industriens konkurrenceevne som helhed; 
det er i Fællesskabets interesse at underbygge det 
teknisk-videnskabelige grundlag for europæisk forskning 
ved i højere grad at inddrage EFTA-landene i visse 
fællesskabsprogrammer, navnlig i programmer, der inde­
bærer samarbejde inden for forskning og udvikling i 
forbindelse med produktion af primære og strategiske 
metaller og med genbrug af sekundære materialer og 
træ; 
gennemførelsen af samordnede aktioner som led i COST 
er et væsentligt led til supplering af industrirelaterede 
F & U-projekter; 
Udvalget for Videnskabelig og Teknisk Forskning 
(CREST) er blevet hørt — 
VEDTAGET FØLGENDE BESLUTNING: 
Artikel 1 
Et særprogram for forskning og teknologisk udvikling 
for Det Europæiske Økonomiske Fællesskab på området 
råstoffer og genbrug, som beskrevet i bilag I, vedtages 
for en periode på tre år at regne fra den 1. januar 1990. 
Artikel 2 
Det beløb, der skønnes nødvendigt til gennemførelsen af 
programmet, andrager 45 mio ECU, herunder udgifter 
til et personale på 17 ansatte. 
C) EFT nr. C 52 af 1. 3. 1989, s. 24. 
O EFT nr. L 302 af 24. 10. 1987, s. 1. O EFT nr. L 159 af 14. 6. 1986, s. 36. 
Nr. C 164/16 De Europæiske Fællesskabers Tidende 1. 7. 89 
Artikel 3 
De nærmere bestemmelser for programmets gennemfø­
relse og satsen for Fællesskabets finansielle bidrag er 
anført i bilag II. 
Artikel 4 
1. I løbet af programmets andet år tager Kommis­
sionen det op til fornyet behandling og sender Rådet og 
Europa-Parlamentet en rapport om resultaterne heraf, 
om fornødent ledsaget af forslag til ændring eller forlæn­
gelse af programmet. 
2. Kommissionen foretager en evaluering af de 
opnåede resultater inden programmets udløb og fore­
lægger Rådet og Europa-Parlamentet en rapport herom. 
3. De ovennævnte rapporter udarbejdes under hensyn­
tagen til de målsætninger, der opstillet i bilag HI til 
denne beslutning, og i overensstemmelse med artikel 2, 
stk. 2, i afgørelse 87/516/Euratom, EØF om rammepro­
grammet. 
Artikel 5 
1. Kommissionen er ansvarlig for gennemførelsen af 
programmet. 
2. Kommissionen bistås af et udvalg af rådgivende 
karakter, i det følgende benævnt »udvalget«, der består 
af repræsentanter for medlemsstaterne, og som har 
Kommissionens repræsentant som formand. 
3. I de kontrakter, der indgås med Kommissionen, 
angives parternes rettigheder og forpligtelser, herunder 
regler for formidling, beskyttelse og udnyttelse af forsk­
ningsresultaterne. 
Artikel 6 
1. Kommissionen forelægger udvalget et udkast til de 
foranstaltninger, der skal træffes. Udvalget afgiver en 
udtalelse om dette udkast inden for en frist, som 
formanden kan fastsætte under hensyntagen til de pågæl­
dende spørgsmåls hastende karakter, i givet fald ved 
afstemning. 2. Udtalelsen optages i mødeprotokollen, derudover 
har hver medlemsstat ret til at anmode om, at dens hold­
ning indføres i mødeprotokollen. 
3. Kommissionen tager størst muligt hensyn til 
udvalgets udtalelse. Den underretter udvalget om, hvor­
ledes den har taget hensyn til dets udtalelse. 
Artikel 7 
1. Er der indgået rammeaftaler om teknisk-videnska-
beligt samarbejde mellem europæiske tredjelande og De 
Europæiske Fællesskaber, kan organisationer og virk­
somheder med hjemsted i disse lande, på betingelser, der 
fastlægges af Kommissionen, deltage i et projekt, der 
gennemføres som led i programmet. Ved alle sådanne 
projekter bistår det i artikel 5 omhandlede udvalg 
Kommissionen med at fastlægge de pågældende betin­
gelser. 
2. Kontrahenter, der har hjemsted uden for Fælles­
skabet, og som deltager som partnere i et projekt 
iværksat under programmet, kan ikke få finansieringstil­
skud fra Fællesskabet i medfør af programmet. Sådanne 
kontrahenter skal bidrage til de generelle administrative 
omkostninger. 
Artikel 8 
For så vidt angår delprogrammerne for fornyelige 
råstoffer og F & U vedrørende genbrug af affald bemyn­
diges Kommissionen herved til i overensstemmelse med 
Traktatens artikel 130 N at føre forhandlinger om aftaler 
med ikke-medlemsstater og internationale organisa­
tioner, herunder navnlig lande, som deltager i Det Euro­
pæiske Samarbejde om Videnskabelig og Teknisk Forsk­
ning (COST) og lande, som har indgået en rammeaftale 
om teknisk-videnskabeligt samarbejde med Fællesskabet, 
med henblik på deres fuldstændige eller delvise deltagelse 
i disse dele af programmet. 
Artikel 9 
Denne beslutning er rettet til medlemsstaterne. 
1. 7. 89 De Europæiske Fællesskabers Tidende Nr. C 164/17 
BILAG I 
A) Målsætninger 
Programmets vigtigste formål er at bidrage til at give de virksomheder i Fællesskabet, der beskæftiger sig 
med råstoffer og genbrug, en bedre konkurrencestilling på verdensmarkedet. Et forsknings- og udvik­
lingsprogram vil bidrage til at tilvejebringe den grundlæggende teknologi, der kræves til strategisk, forny­
ende udvikling til støtte for forsyningen med og oparbejdningen af råstoffer — både mineraler og fornye­
lige råstoffer — samt genbrug. 
B) Teknisk indhold 
PRIMÆRE RÅSTOFFER 
1) Efterforskning 
Malmgenese, geokemiske metoder, geofysiske metoder, telemåling og multidatakorrelation, boretekno­
logi. 
2) Mineteknik 
Udvikling af nye brydningsmetoder og forbedring af de eksisterende metoder, bjergartsopsprækning, 
understøtningssystemer, læsse- og transportsystemer, minedrifts-modellering og -simulering, særligt 
udstyr til små miner. 
3) Mineraloparbejdning og ekstraktionsmetallurgi 
Innovation og intensivering af processerne, oparbejdning af metaller med høj renhedsgrad og forbin­
delser bestående af mange grundstoffer, industrimineraler, behandling af reststoffer og affald fra den 
metallurgiske industri, modellering, simulering og automatisk kontrol inden for mineraloparbejdning og 
ekstraktionsmetallurgi. 
GENBRUG AF NON-FERRO OG STRATEGISKE METALLER 
1) Karakterisering og sortering af sekundære råstoffer 
2) Fysisk adskillelse og koncentration 
3) Avancerede pyrometallurgiske processer 
4) Avancerede hydrometallurgiske processer 
5) Raffineringsteknologier 
6) Instrumenter til processtyring. 
FORNYELIGE RÅSTOFFER, SKOVBRUGS- OG TRÆPRODUKTER 
1) Skovressourcer 
— Træforædling 
— Planlægning og forvaltning 
— Beskyttelse 
2) Træteknologi 
— Kvalitetsbedømmelse 
— Forarbejdningsteknologi 
3) Papir- og papirmassefremstilling 
— Forbedringer inden for papirmassefremstilling og blegning 
— Forbedringer inden for papirfremstilling og kridering. 
Nr. C 164/18 De Europæiske Fællesskabers Tidende 1. 7. 89 
GENBRUG AF AFFALD 
1) Prøveudtagning, analyse og sortering af affald 
2) Genbrugsteknologier 
3) Energiproduktion på grundlag af affald. 
BILAG II 
REGLER FOR GENNEMFØRELSEN 
Aktioner med omkostningsdeling 
Programmet gennemføres ved hjælp af kontrakter med omkostningsdeling med erhversvirksomheder, 
offentlige forskningscentre og universiteter for så vidt angår anvendt forskning af prækonkurrencemæssig 
art. Mindst to organisationer fra forskellige medlemsstater og uafhængige af hinanden skal deltage i 
projektet. Hver part forventes at yde et væsentligt bidrag til projektet. De kontraherende parter skal bære 
en væsentlig del af omkostningerne, hvoraf indtil 50 % som regel dækkes af Fællesskabet. Fællesskabet kan 
dække indtil 100 % af de marginaludgifter, der afholdes af universiteter og forskningsinstitutter i forbin­
delse med projektet. 
Samordnede aktioner 
I tilfælde, hvor arbejde, som støttes af nationale midler, eller som finansieres fuldstændigt privat, allerede 
er i gang, kan Kommissionens rolle begrænses til blot at tilrettelægge samordningen af arbejdet, og Fælles­
skabets finansiering til at dække omkostningerne ved sådanne samordnende aktiviteter. I visse tilfælde, 
hvor der klart kræves strategisk vigtigt arbejde, som er mere omfattende end blot samordning, vil Kommis­
sionen dog i samråd med CGC kunne overveje større fællesskabsstøtte. 
Andre aktioner 
Ved indhentning af forslag sikrer Kommissionen, at små og mellemstore virksomheder får let tilgængelige oplys­
ninger om programmer. 
Der vil ligeledes blive afsat midler til uddannelsesaktiviteter (postgraduatstipendier), til udveksling af 
forskere og til vurdering af teknisk/økonomiske undersøgelser. 
Under delprogrammet for genbrug af affald vil forædlingen af træcelluloseaffald blive fortsat i form af en 
formel samordnet aktion. 
BILAG III 
KRITERIER FOR EVALUERING AF PROGRAMMET 
De resultater, som programmet skal prøves mod, skal afspejle såvel målsætningerne i selve programmet 
som de mere generelle målsætninger i rammeprogrammet. 
1. Da den vigtigste målsætning er at bidrage til at øge konkurrenceevnen for de virksomheder i Fælles­
skabet, der beskæftiger sig med råstoffer og genbrug, må det ved evalueringen konstateres: 
— i hvilket omfang der ved udvælgelsen af projekterne er taget hensyn til målelige industrielle kriterier 
— i hvilket omfang det arbejde, der har modtaget støtte, har ført til væsentlige fremskridt. 
1. 7. 89 De Europæiske Fællesskabers Tidende Nr. C 164/19 
2. Et andet mål er at tilskynde til grænseoverskridende samarbejde inden for strategisk industriforskning. 
Det må ved evalueringen konstateres: 
— i hvilket omfang der under projektets løbetid konstant var kontakt mellem partnerne med hensyn til 
forskning, udvikling, fremstilling, markedsføring eller personaleuddannelse. 
3. Et tredje mål for programmet er at tilskynde til teknologioverførsel på tværs af Fællesskabets grænser og 
mellem enkelte sektorer, herunder navnlig sektorer, der domineres af små og mellemstore virksomheder. 
Det må ved evalueringen konstateres. 
— i hvilket omfang små og mellemstore virksomheder har deltaget i og bidraget til udviklingen af 
forskningsprojekterne samt mulighederne for at udnytte resultaterne fra projekter, der er gennemført 
med held 
— i hvilket omfang resultaterne er patentbeskyttede eller videreformidlet med henblik på øget viden til 
europæiske forsknings- og teknologikredse. 
4. På rammeprogrammets bredere område må det ved evalueringen konstateres: 
— i hvilket omfang projekterne har bidraget til harmonisering inden for Fællesskabet ved at reducere 
de tekniske handelshindringer. 
Evalueringen skal foretages af uafhængige eksperter.